ইসরাইল নামে কোন দেশ ১৯৪৮ সালের আগে ছিল না। এ অবৈধ দেশটি সৃষ্টি করেছে ঔপনিবেশিক ব্রিটিশ এবং সেটি ১৯১৭ সালে দখলকৃত আরব ভূমিতে। চোর-ডাকাত-খুনিরা যে ঘরে ঢুকে সে ঘরে ধ্বংস ও সর্বনাশা বিপদ ডেকে আনাই তাদের নীতি। তেমন এক অভিন্ন নীতি হলো ঔপনিবেশীক সাম্যাজ্যবাদী দস্যুদেরও। ফলে যে মুসলিম ভূমিতেই তারা প্রবেশ করেছে সে দেশটিতেই তারা ধ্বংস, মৃত্যু ও বিপদের জন্ম দিয়েছে। আরব ভূমিতে ঔপনিবেশিক সাম্রাজ্যবাদের লিগ্যাসী হলো এই ইসরাইল।অধিকৃত আরব ভূমিতে অবৈধ ইসরাইলকে জন্ম দেয়া হয়েছে একটি সুদুর প্রসারি সাম্রাজ্যবাদি লক্ষ্যকে সামনে রেখে। সাম্রাজ্যবাদি শক্তির এটি এক গ্যারিসন স্টেট। সাম্রাজ্যবাদিদের এ প্রকল্পটি তাই শুরু থেকেই পূর্ণ সমর্থণ পেয়ে আসছে সমগ্র পাশ্চাত্য বিশ্ব থেকে। ঔপনিবেশিক ব্রিটিশ শাসনের পতন ঘটেছে।বিলুপ্ত হয়েছে তাদের বিশ্বজুড়া সাম্রাজ্য। কিন্তু তাদের এরূপ কুকর্মগুলো এখনও দেশে দেশে রক্ত ঝরাচ্ছে। সেটি যেমন কাশ্মিরে, তেমনি ফিলিস্তিনে। আরব ভূমিতে এ অবৈধ ফসলটি এখনও বেঁচে আছে জন্মদাতা ব্রিটেন ও তার মিত্র মার্কিন সাম্রাজ্যবাদসহ অন্যান্য আগ্রাসী পাশ্চাত্যশক্তির মদদ নিয়ে। আরব দেহে এটি এক বেদনাদায়ক বিষফোঁড়া। আর দেহে যতদিন বিষফোঁড়া থাকে ততদিন ব্যাথা-বেদনা দেয়াই তার কাজ। আলাপ-আলোচনায় কি বিষফোঁড়ার ব্যথা দূর হয়? যুদ্ধবিরতিতেও কি যাতনা দূর হয়?